Ползваемост
Ползваемостта () е дисциплина, която се занимава с това да прави ползването на уеб сайтове, софтуерни програми, уреди и други максимално удобни за потребителите им. Под названието „ползваемост“ най-често се имат предвид уеб сайтове и софтуер. Макар да става дума за същото нещо – удобство за потребителя – в други области са добили популярност други названия; например в архитектурата и интериорния дизайн се говори за „функционалност“, при мебелите и машините се говори за „ергономия“.

В света на уеб разработките и софтуера все повече названието „дизайн на потребителски интерфейс“ () измества понятието „ползваемост“, което е неправилно, тъй като дизайнът обхваща най-различни области и не се отнася конкретно и единствено до ползваемостта.

Ползваемият продукт е лесен, удобен, удовлетворяващ, незатормозяващ, незабележим и позволява на потребителите си да вършат работата, за която е предназначен, безпроблемно и неусетно. Няма продукт, ползваем или неползваем сам по себе си: ползваемостта зависи от целите и нуждите на конкретните потребители.

Официално определение 
Според международния стандарт ISO 9241-11 ползваемостта е:„Степента, до която даден продукт или услуга може да бъде ползван от определени потребители за постигане на определени цели с ефективност, ефикасност и удовлетвореност в определен контекст на употреба.“

Ползваемост на потребителския интерфейс 

При разработката на потребителски интерфейс е необходима висока степен на ползваемост. Това изискване обобщава в една дума концепцията за неговото удобство, логика и простота при разполагане на елементите за управлението му. Нерядко обаче се намесват и други естетически характеристики и понякога става неусетна подмяна на критериите. Т.е., ако решението е оригинално и с привлекателен външен вид, а ползваемостта му не е ясно и детайлно дефинирана в техническото задание, има тенденция да се смята, че то е автоматически ползваемо.

Измерване на ползваемостта 
Ползваемостта на уеб и софтуерните интерфейси трудно се поддава на количествено измерване. Тя може да бъде проверена чрез тестове с потребители, както и с косвени методи като записи на движението на мишката на потребителите.

Вижте също 
 Ергономия
 Потребителско изживяване

Външни препратки 
 Ръководства за потребителско изживяване и ползваемост - Разберете повече за международния стандарт за ползваемост ISO 9241
 Ползваемост: Дефиниция, концепции и показатели (ISO 9241, Част 11)
 10 принципа за ползваемост на Якоб Нилсен: Евристично оценяване
 7 принципа на диалог и взаимодействие между човек и система (ISO 9241, Част 110)
 Как да изберете метод за оценяване на ползваемостта
 Nielsen Norman Group – Световен авторитет в областта на ползваемостта и проучване на потребители
 UX Myths (En) – Митове за ползваемостта
 User Experience Stack Exchange (En) – въпроси и отговори на тема ползваемост

Дизайн
Потребителски интерфейс
Ергономия